walang naiwan kundi isang bangkay, isang ngalan, isang halimbawa, isang alaala, isang binhi ng katapangan. gayon na lang ang pagmamahal ni aling tinay sa kanyang anak, gayon na lang ang pagkabulag ng kanyang pag ibig, na kahi ma'alam niyang siya'sasalansang sa isang mahigpit na utos, kahi ma'alam niyang siya'pilit na uusigin, at magdurusa sa bilangguan, ay hindi nangyaring huwag pagbigyan loob ang kahulihulihang bilin ng tanging bulaklak ng kanyang pag ibig, ang katapustapusang hibik ng isang pusong bayani ng isang pusong makabayan, ang pahimakas na hiling ng pinaglagakan ng boo niyang pag asa, ang kahulihulihang tibok ng buhay niyaong masunurin, masipag, mabait, at magalang na anak, na sa gitna ng gayong katandaan, ay siyang ligaya ng kanyang mata, paraluman ng mga pangarap, at dangal ng kanyang pagka ina. lahat halos ng mga kamag anak at mga kaibigan ni aling tinay ay nagkakaisang di mabuti ang kanyang inaakalang pagsunod sa bilin ni florante.